ילדי דם ועצם (סרט)

**ילדי דם ועצם** (באנגלית: **Children of Blood and Bone**) הוא סרט פנטזיה אמריקאי בבימויה של ג'ינה פרינס-ביית'ווד, אשר כתבה את התסריט במשותף עם טומי אדיימי, על פי הרומן משנת 2018 מאת אדיימי באותו שם.

בסרט מככבים תוסו מבדו, טוסין קול, אמנדלה סטנברג, דמסון אידריס, לשאנה לינץ', אידריס אלבה, צ'יווטל אג'יופור, סינתיה אריבו, ויולה דייוויס ורג'ינה קינג.

הסרט עתיד לעלות לאקרנים בארצות הברית בהפצת "סרטי פרמאונט" ב-15 בינואר 2027.

## צוות השחקנים
* תוסו מבדו – **זיילי**
* טוסין קול – **טזיין**
* אמנדלה סטנברג – **הנסיכה אמארי**
* דמסון אידריס – **הנסיך אינאן**
* לשאנה לינץ' – **ג'ומוקה**
* אידריס אלבה – **לקאן**
* צ'יווטל אג'יופור – **המלך סראן**
* סינתיה אריבו – **האדמירלית קאאה**
* ויולה דייוויס – **מאמא אגבה**
* רג'ינה קינג – **המלכה נהנדה**
* דיאנה בבניצובה – **פולאקה**
* בוקי באקריי – **בינטה**
* סאנייה סידני
* זאקרי מומו
* ריצ'רד מופה-דמיג'ו
* איירה סטאר
* פאמילרין איודג'י
* שאמז גארובה
* קולה בודונדה
* טמי פאגבנלה

## הפקה
### פיתוח
עוד בטרם פרסומו, רומן הביכורים של טומי אדיימי, "ילדי דם ועצם", נרכש לעיבוד קולנועי במרץ 2017 בידי "אולפני המאה ה-20" ו-"Temple Hill Entertainment". בפברואר 2019 הוכרז כי ריק פאמוייווה יביים את הסרט.

לאחר שחברת וולט דיסני השלימה את רכישת "אולפני המאה ה-20" במרץ 2019, מהלך שהוביל לסגירת החברה, הועבר הפרויקט ל"לוקאס פילם" – והפך לפרויקט הלייב אקשן המקורי הראשון של האולפן מאז שנרכש בידי "דיסני" בשנת 2012. באוגוסט 2019 הוכרז כי קיי אויֶגון תכתוב את התסריט. בספטמבר 2019 אישר נשיא "חברת וולט דיסני", אלן הורן, בשיחה עם "הוליווד ריפורטר", כי נשיאת "לוקאס פילם", קתלין קנדי, פועלת לפיתוח הסרט בשיתוף עם אמה ווטס, יו"רית "אולפני המאה ה-20".

עם זאת, בסתיו 2021 העמידה "לוקאס פילם" את הפרויקט במצב של שחרור זכויות לפיתוח מחודש – על פי "הוליווד ריפורטר", אדיימי הביעה אי שביעות רצון מקצב הפיתוח וביקשה לשמש כתסריטאית, בקשה שהחברה דחתה. מאחר שהאולפן ביקש להתמקד בזיכיונות הקיימים שלו, כגון "מלחמת הכוכבים" ו"אינדיאנה ג'ונס", הוחלט לא לחדש את זכויות העיבוד לספר.

בינואר 2022 רכשה "סרטי פרמאונט" את הזכויות להפצה קולנועית בלעדית מובטחת, כאשר "Temple Hill Entertainment" תפיק בשיתוף פעולה עם "Sunswept Entertainment". אדיימי תשמש כתסריטאית וכמפיקה בפועל. בדצמבר 2023 נשכרה ג'ינה פרינס-ביית'ווד לביים את הסרט ולהמשיך בפיתוח התסריט.
### ליהוק
בספטמבר 2024 לוהקה תוסו מבדו לתפקיד הראשי. בינואר 2025 הצטרפו אמנדלה סטנברג, דמסון אידריס, טוסין קול, ויולה דייוויס, סינתיה אריבו, אידריס אלבה, לשאנה לינץ' וצ'יווטל אג'יופור לצוות השחקנים, בעוד שרג'ינה קינג, דיאנה בבניצובה ובוקי באקריי ניהלו משא ומתן על הצטרפות לצוות השחקנים. במרץ 2025 דווח על ליהוקם של סאנייה סידני, זאקרי מומו, ריצ'רד מופה-דמיג'ו, איירה סטאר, פאמילרין איודג'י, שאמז גארובה, קולה בודונדה וטמי פאגבנלה לצוות השחקנים.

ליהוקן של סטנברג ומבדו עורר ביקורת מקוונת בנוגע ל"", שכן הן בהירות עור יותר מהתיאורים של הדמויות ברומן. בתגובה לביקורת פרסמה סטנברג סרטון בן שמונה דקות בטיקטוק, בו ציינה כי אדיימי ביקשה אישית שתגלם את התפקיד.
### צילומים
צילומי הסרט החלו בלאגוס, ניגריה, בפברואר 2025, והסתיימו ב-2 ביוני 2025.

## הפצה
הסרט עתיד לעלות לאקרנים בארצות הברית ב-15 בינואר 2027, לרבות הקרנות בפורמט IMAX.

## קישורים חיצוניים

## הערות שוליים

קטגוריה:סרטים אמריקאיים מבוססי ספרים
קטגוריה:סרטי הרפתקאות אמריקאיים
קטגוריה:סרטי פנטזיה אמריקאיים
קטגוריה:סרטים העוסקים בגזענות
קטגוריה:סרטים העוסקים ברצח עם וטיהור אתני